C 100/74
ET
Euroopa Liidu Teataja
16.3.2023
6.2.
Osa Vahemere piirkonna riikidest ei tee erilisi jõupingutusi kiire digiülemineku nimel.
Poliitiline soovimatus on tingitud kartusest kaotada kontroll elanikkonna üle, mis toob kaasa filtreerimise ja tsensuuri.
Samal ajal võivad digivahendid võimaldada kodanikuühiskonna organisatsioonidel end kuuldavaks teha ja demokraatiat edendada.
Tuneesia riigisisese dialoogi nelik, 2015. aasta Nobeli rahupreemia laureaat, on näide tähtsast rollist, mida kodanikuühiskonna organisatsioonid võivad etendada ühiskonna rahumeelsel üleminekul.
6.3.
Kuna digiüleminek sillutab teed sotsiaalsele ja majanduslikule arengule, peaks sõltumatu asutus kehtestama asjakohase digitaalse õigusraamistiku, edendades digiõiguste põhimõtteid, näiteks võrgu neutraalsust.
6.4.
Kiire digiüleminek suurendab küberohtude riski.
Ametiasutustel on keskse tähtsusega roll kasutajate kaitsmisel hästi kavandatud õigusraamistiku loomise juures.
Praegu on küberturvalisust käsitlevad õigusaktid jõustanud Maroko, Tuneesia, Alžeeria ja Egiptus.
Nendes õigusaktides ei ole aga andmekaitset käsitlevaid komponente (31).
Tarvis on kaitsta inimeste delikaatseid isikuandmeid, nagu terviseandmed jne.
6.5.
Andmekaitsest on saamas digiülemineku üks kõige olulisemaid valdkondi.
Omandi küsimus ja tohutu hulga andmete kaitsmine on poliitikakujundajate päevakorras tähtsal kohal.
See on vastus suurandmete analüüsi kasvule ja sotsiaalmeedia platvormide enneolematule võimule ja mõjule.
Väidetakse, et lõunanaabruse riikide õigusraamistik on endiselt vähearenenud ja kujunemisjärgus tehnoloogiaid käsitlevaid õigusakte ei võeta vastu piisavalt kiiresti (32).
On riike, kes väljendavad selgelt poliitilise tahte puudumist selles küsimuses edasi liikuda.
Probleem on veelgi teravam tundlike andmete puhul, näiteks seoses terviserakenduste ja -platvormidega.
Eelkõige ollakse skeptilised lõunapoolsetes riikide, kus isikuandmete kaitse üldmäärus ja sarnased privaatsuse kaitset käsitlevad õigusaktid ei pruugi veel kehtida.
Euroopas on digiteenuste õigusakti ja digiturgude õigusakti eesmärk luua kasutajatele turvalisem digiruum, edendades samal ajal innovatsiooni ja konkurentsivõimet.
6.6.
Veel üks digiülemineku kitsaskoht on internetipiraatlus.
Digitaalset loomingut, mille suhtes kohaldatakse intellektuaalomandi õigusi, on väga lihtne ja odav kopeerida ja levitada.
Loomeettevõtted kannatavad selle nähtuse all rohkem ning tõhusate õigusaktide puudumisel muutuvad kunstnike ja loometöötajate ärimudelid jätkusuutmatuks.
6.7.
Digiüleminek võib viia tsiviilelanikkonna mahasurumiseni.
Mõnes riigis kahjustavad digiõigusi ametiasutused, sest digiüleminekut peetakse järelevalvevahendiks.
Näiteks pandeemia tõttu on viiruse leviku jälgimiseks kasutatud asukoha jälgimise rakendusi, mis tekitab muret inimõiguste pärast (33).
Igasuguse digitegevuse võimalik jälgimine on tõsine oht demokraatiale ja seda saab kasutada rõhumise vahendina.
2021. aasta internetivabaduse aruandes on Prantsusmaa kõige kõrgemal kohal: 78 punkti 100st, Itaalial on 76, Tuneesial 63, Marokol 53, Liibanonil 51, Jordaanial 47, Türgil 34 ja Egiptusel 26 punkti (34).
6.8.
Püsiv digilõhe võib põhjustada Vahemere piirkonnas suuremat ebavõrdsust ja lahknevusi.
Mõnes riigis puudub digitaristu (püsivõrgu lairibaühendusega kaetus või sellele ligipääs) või mõned äärepoolsed- ja maapiirkonnad võivad lihtsalt jääda katmata või ilma 4G/5G-võrkudeta.
Veel üks digilõhe allikas on digioskuste puudumine elanikkonna seas ja digikirjaoskamatus.
Eelkõige on vähene digikirjaoskus tavalisem lõunapoolsetes riikides, eriti naiste ja eakate seas (35).
(31) (32) (33) (34) (35)
Langendorf, M., „Applying Europe’s Digital Agenda in Mediterranean Partner Countries: Opportunities and Pitfalls“, IEMed Mediterranean Yearbook, 2021.
Sidło, K., „Digital Transformation in the Southern Neighbourhood“, EuroMeSCo Euromedi uuring, 2021.
Langendorf, M., „Applying Europe’s Digital Agenda in Mediterranean Partner Countries: Opportunities and Pitfalls“, IEMed Mediterranean Yearbook, 2021. https://freedomhouse.org/policy-recommendations/internet-freedom.
Sidło, K., „Digital Transformation in the Southern Neighbourhood“, EuroMeSCo Euromedi uuring, 2021.